Da John Lennon og Paul McCartney var med på å danne publiseringsfirmaet Northern Songs, hadde de ikke lest kontrakten grundig. Avtalen med Dick James gikk ut på at James satt med 51 % av kontrollen på selskapet, mens Epstein, Lennon og McCartney satt på 49 %. De hadde også sikret seg halvparten av inntektene. I seg selv var betingelsene ikke urimelige gitt tilsvarende avtaler i Storbritannia, og klart bedre enn avtalene til Little Richard og Chuck Berry. Imidlertid var både Lennon og McCartney misfornøyde.